SARL-NUUS SONDAG 31 Maart 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


IN DIE NUUS VANDAG: 
SARL NASIONALE KONVENSIE BLY IN DIE NUUS 


SA AMSAT-RUIMTESIMPOSIUM BIED INTERESSANTE ONDERWERPE 
AAN 


FREKWENSIEVERANDERINGS VIR “AMATEUR RADIO TODAY” 


NUWE KOPTELEFOON SKANDEER JOU BREIN EN SPEEL DIE MUSIEK 
WAT JY WIL HOOR 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante items. 


SARL NASIONALE KONVENSIE BLY IN DIE NUUS 


Oorsese amateurradiodienste rapporteer oor die SARL se Nasionale Konvensie 
wat op 26 en 27 April in die Wes-Rand sal plaasvind. Hierdie jaar kan u meer 
leer oor astronomie tydens die verwelkomingsgebeurtenis by die Wes-Rand se 
amateurradioklubhuis. By die jaarlikse dinee op Saterdagaand, 27 April, is die 
gasspreker Anthony 'Turton, wat die verhaal vertel van hoe amateurradio die 
dag in Mosambiek gered het en die land op die pad na welvaart geneem het. 


Tyd raak min vir die bespreking van u bywoning. Kry besonderhede vanaf 
www.sarl.org.za, en laai die besprekingsvorm af. Plekke vir die SANSA Hart- 
beeshoekbesoek word vinnig bespreek. Slegs 45 besoekers kan geakkommodeer 
word. 


Bywoning by die AJV is gratis, maar u word nog steeds versoek om die regis- 
trasievorm te voltooi en dit so gou as moontlik aan te stuur. Dit word benodig 
vir spysenieringdoeleindes en om te verseker dat die plek ingerig word vir u 
gerief. 

Die volledige stel van AJV-dokumente, insluitende die agenda, mosies, finansiële 
state en notules van verlede jaar se AJV is beskikbaar vir aflaai vanaf die slegs 
vir lede se deel van die SARL se webtuiste. 


Gaan na www.sarl.org.za en klik op 'members only” wat gevind kan word bo 
aan die regterkant van die tuisblad. Gebruik jou PIN en volg die skakels. 


Indien u nie in staat is om die algemene jaarvergadering by te woon nie, gee u 
volmag aan 'n lid wat dit wel sal bywoon. Die volmagvorm is ook in die slegs 
vir lede deel van die web beskikbaar. 


SA AMSAT-RUIMTESIMPOSIUM BIED INTERESSANTE ONDERWERPE 
AAN 


Die simposium sal in die “Innovation Hub” in Pretoria op Saterdag 18 Mei 2013 
gehou word. Sommige van die onderwerpe op die agenda, sluit in 'n volledige 
verslag oor die SA AMSAT Kletskous CubeSat, hoe dit, nadat dit gelanseer 
is, partikeluitstraling in die Suid-Atlantiese Oseaan sal bestudeer, asook die 
konstruksie van `n 14 MHZ ontvanger om seineienskappe van die ZACUBE 1 en 
Innoverende Oplossings in die Ruimte deur ISIS te meet. 


Die volledige program en registrasievorms sal binnekort beskikbaar wees. 
Luister volgende Sondag na SARLNUUS vir volledige besonderhede of besoek 
www.amasatsa.org.za teen die einde van die week. 


FREKWENSIEVERANDERINGS VIR “AMATEUR RADIO TODAY” 


Vandag verander van die frekwensies waarop “Amateur Radio Today” uitgesaai 
word. Hier is die volledige HF uitsaaiskedule: 


Sondae 10:00 11:00 plaaslike tyd vir Suider-Afrika sal die frekwensie 7 025 kHz 
dieselfde bly, maar vir Oos- en Sentraal-Afrika se luisteraars sal die frekwensie 
verander na 17 570 kHz. Vir ons luisteraars buite Suid-Afrika verander plaaslike 
tyd na 08:00 - 09:00 UTC. Die program word op Maandae 16:30 UTC, 18:30 
plaaslike tyd, in Suid-Afrika herhaal op `n nuwe frekwensie van 3 230 kHz. Vir 
verdere inligting oor podcasts en ander herleidings en heruitsendings besoek 
www.sarl.org.za, en kies “Amateur Radio Today” op die spyskaart. 


Programme in hoë of lae resolusie kan ook van die webtuiste afgelaai word vir 
uitsendings op plaaslike herhalers, of vir eie luistergenot. 


Ontvangsverslae, kommentaar en voorstelle is altyd welkom. Stuur `n e-pos aan 
artoday(@sarl.org.za. 


OPKOMENDE TEGNOLOGIE: NUWE KOPTELEFOON SKANDEER JOU 
BREIN EN SPEEL DIE MUSIEK WAT JY WIL HOOR 


Hierdie week het Newsline, 'n berig oor 'n nuwe wetenskaplike kommu- 
nikasiedeurbraak soos gerapporteer deur Discovery News. Dit vertel dat 
die taak van die opstel van `n perfekte speellys vir jou slimfoon of ander 
private luistertoestel nou baie makliker geword het, te danke aan `n nuwe 
breingolfskanderingtoestel, genoem die Mico koptelefoon. 


Mico koptelefoon is `n ontwikkeling van `n maatskappy genaamd Neurowear. 
Met `n interessante voorkoms gebruik die koptelefoon wat die maatskappy noem, 


'n elektrosensor wat die draer se breinpatrone skandeer om 'n paslike lied te speel 
om by 'n persoon se gemoedstoestand aan te pas. 


Wanneer saam met `n slim toestel gebruik word beweer dat die koptelefoon 
die draer se gemoedstoestand sal opspoor en 'n “neuro tagged” paslike lied 
uit Neurowear se databasis sal kies en dit speel. Die kante van die oorstukke 
verlig wanneer die musiek speel en wys selfs simbole aangepas by die draer se 
gemoedstoestand soos wanneer die gebruiker slaperig, gespanne of hoogs gefokus 
is. 


Tans is die koptelefoon is nog steeds in die prototipefase. Die kopstukke het 
hul debuut gemaak het by die onlangse “South by Southwest' konferensies en 
feestelikhede in Austin, Texas. Mico oorfone se uitvinder was optimisties dat 
hulle in die nabye toekoms op die mark sal verskyn. 


HAMNET WES-KAAP AKTIEF BY DIE TWEE OSEANE WEDLOOPN 


Hamnet Wes-Kaap was gister betrokke met kommunikasie by die mees skilder- 
agtige wedren in die wêreld, die 2 Oseane Ultramaraton. 19 Operateurs was in 
die veegvoertuie wat die uitvallers opgetel het, ook in die swerwervoertuie wat 
die roete patrolleer en op noodoproepe gereageer het en stilstaande voertuie 
by al die offisiële afsnypunte. Al die mobiele operateurs is gevolg deur GSM 
Trackers en verskeie APRS-eenhede was gebruik om die toeganklikheid van die 
roete vir `n digitale herhaler te toets. Die Gesamentlike Bedryfsentrum by die 
Tygerberghospitaal se Noodbestuursentrum was ook beman. Twee herhalers en 
'n simplekskanaal was gemonitor vir die duurte van die wedloop. 


Hamnet sê baie hartlike dank aan al die operateurs wat gister hulle dienste 
vrywillig aangebied het. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag gaan wees. Daar is tans vyf sonvlekke sigbaar maar geeneen produseer 
fakkels nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 42. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan smiddae oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 18 April Wêreldamateurradiodag en ZS9DCC 
op die lug; operateurs benodig, e-pos Geoff na contest@sarl.org.za of skakel hom 
by 082 546 5546. 20 April-20 Mei Herdenkingstasie PB33B@ op die lug, be- 
soek pa7da.jouwweb.nl/pb33a vir meer inligting. 26-27 April SARL Nasionale 
Konvensie, registreer nou, besonderhede verkrygbaar van on www.sarl.org.za. 


15/16 Junie Eerste naweek van die Internasionale Museumnaweke se geleen- 
theidsnaweke, registreer jou museumsatasie by www.ukradioamateur.co.uk /imw. 
22/23 Junie 'Tweede naweek van die Internasionale Museumnaweke se geleen- 
theidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 570 kHz en ook 'n podcast deur ZS6RO. Vir oudiostrome 
en Echolink deur ZS6FCS, besoek www.sarl.org.za, klik op “Amateur Radio 'To- 
day”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 3 230 kHz plaas. Ontvangsrapporte, kom- 
mentaar en voorstelle sal waardeer word. Stuur e-pos aan artoday@sarl.org.za. 


Sentech voorsien die uitsendings op die nie-amateurfrekwensies. 


Ons wens al ons luisteraars `n gelukkige Paasfees en ons Joodse luisteraars 
gelukkige pasga. 


U het geluister na `n nuusbulletin van die Suid-Afrikaanse Radioliga, met ver- 
talings deur Louis de Bruin, ZS5LP, en saamgestel en geredigeer deur George 
Honiball, ZS6ONE. 


Dankie dat u geluister het, 73. 
/EX 


